Yiwen yiḍ, yella uskran-nni i yesuɣen deg ubrid yessuɣ s wurfan, ttezidn lahdur-is ṛeẓagen di tlemmast n lḥara, am iruḥaniyen yezdɣen iẓkewan. D ṣṣut qessiḥen seg wurfan d uḥqar, yesawal i yergazen i qejan tulawin ɣer usadem, yeṛeggem s wussan iberkanen i yemɣban d ixwafen ; d ṣṣut n uglid amsbaṭli, yezra ad yensar seg uɛaqeb, d ayen it-yeǧǧan yesɛa lḥaq uggar, d ṣṣut ula d arrac imcṭaḥ zemren ad tɛqlen gar wagim n lesswat : ṣṣut n Muru ! akken kkan it-yeɛqel, yerfed baba aqeṛṛu-s s lejahd amli it-yeddez ɣer lḥiḍ, yeqqur kra n wakud, syin am unesnas yefeɣ-d si ṭlam-is, yekkar, yečɛel taftilt, yettnadi deg uqettul n yicṭiḍen yesufeɣ-d yiwet n tmuẓit taqdimt n weglim, yeldit. Yeḥbes nefs-is, yexmem, syin yeḍgar afus-is daxel n tmuẓit. Yetbariq lmus n ugezzar deg ufus. Yekker yelsa taqcabit-is yeskcem lmus-nni ɣer daxel. Wala-ɣ yemma tettnbiwil deg teɣmart, teḥṣa arezgaz-is dayen yeffeɣ-it laɛqqel, maɛna ur tezmir ad tidder ɣer laɛqel-is. Tiqsiḍin yecban tigi ur ɛenant ara tulawin.